มีโอกาสที่จะผิดพลาดมากน้อยแค่ไหนคะ? เพราะตอนนี้มีอาการเจ็บหัวนมค่ะ แต่อาการอื่นๆไม่มีเลย และเรามีเพศสัมพันธ์กับแฟนแบบถูไถสอดเข้าไปไม่ถึงหัวค่ะ
สวัสดีค่ะ การมีเพศสัมพันธ์แบบใช้อวัยวะเพศภายนอกถูไถ และไม่ได้มีการหลั่งน้ำอสุจิเข้าไปในช่องคลอด โอกาสที่จะตั้งครรภ์ก็ไม่มีค่ะและหากได้ตรวจหาการตั้งครรภ์หลังจากที่มีเพศสัมพันธ์ไปแล้ว 3 สัปดาห์ แล้วพบขึ้นเพียง 1 ขีด หากตรวจได้อย่างถูกต้อง ก็แสดงว่าไม่ได้มีการตั้งครรภ์เกิดขึ้นแต่อย่างใดค่ะ ทั้งนี้ หากมีการตั้งครรภ์เกิดขึ้นจริง เมื่อผ่านมา 3 สัปดาห์ ก็น่าจะตรวจพบได้แล้วค่ะสำหรับอาการเจ็บหัวนมที่เป็นอยู่ อาจเป็นอาการก่อนการมีประจำเดือนมา หรือเกิดจากสาเหตุอื่นๆ เช่น หัวนมอักเสบ การมีความเครียด ผลข้างเคียงของการใช้ยาบางอย่างก็ได้ เป็นต้น